MT
C 63/36
Il-Ġurnal Uffiċjali tal-Unjoni Ewropea
20.2.2023
Sentenza tal-Qorti Ġenerali tal-14 ta’ Diċembru 2022 – Green Power Technologies vs Il-Kummissjoni (Kawża T-753/20) (1) (Kontrotalba – Is-Seba’ Programm Qafas għall-azzjonijiet ta’ riċerka, ta’ żvilupp teknoloġiku u ta’ demostrazzjoni (2007-2013) – Kuntratt ta’ sussidju – Spejjeż eliġibbli – Rapport tal-OLAF li kkonstata natura mhux eliġibbli ta’ ċerti spejjeż sostnuti – Rimbors tas-somom imħallsa – Oneru tal-prova – Regolament (UE, Euratom) Nru 883/2013 – Obbligu ta’ motivazzjoni – Arrikkiment indebitu – Rikors għal annullament – Rapport tal-OLAF – Att li ma jistax jiġi kkontestat – Inammissibbiltà) (2023/C 63/44) Lingwa tal-kawża: l-Ispanjol Partijiet Rikorrent: Green Power Technologies, SL (Bollullos de la Mitación, Spanja) (rappreżentanti: A. León González u A.
Martínez Solís, avukati) Konvenut: Il-Kummissjoni Ewropea (rappreżentanti: B. Araujo Arce u J.
Estrada de Solà, aġenti) Intervenjent insostenn tal-kovenut: Ir-Renju ta’ Spanja (rappreżentanti: L. Aguilera Ruiz u Á.
Ballesteros Panizo, aġenti)
Suġġett Permezz tar-rikors tagħha, ir-rikorrenti titlob, minn naħa, abbażi tal-Artikolu 263 TFUE, l-annullament tar-rapport tal-Uffiċċju Ewropew għall-Ġlieda kontra l-Frodi (OLAF) tad-9 ta’ Lulju 2018 bir-referenza B.4(2017)4393 u, min-naħa l-oħra, abbażi tal-Artikolu 272 TFUE, li jiġi kkonstatat, l-ewwel, li l-ammonti mħallsa mill-Kummissjoni Ewropea b’eżekuzzjoni tal-kuntratt ta’ sussidju Nru 2567509, konkluż fil-kuntest tas-Seba’ Programm Qafas għall-azzjonijiet ta’ riċerka, ta’ żvilupp teknoloġiku u ta’ demostrazzjoni (2007-2013), sabiex jiġu ffinanzjati diversi proġetti korrispondenti, fosthom, b’mod partikolari, il-proġett Powair, dwar l-iżvilupp ta’ “batteriji Zinc-flux ta’ arja għan-network ta’ distribuzzjoni ta’ enerġija elettrika” u li l-irkupru tagħhom qiegħed jintalab permezz tal-ħruġ tan-nota ta’ debitu Nru 3242010798 kienu jikkorrispondu għal spejjeż eliġibbli u, it-tieni, li l-ammonti mitluba mill-Kummissjoni permezz tal-ħruġ tan-nota ta’ debitu Nru 3242010800, dwar il-penalitajiet kuntrattwali, ma kinux rimborsabbli.
Dispożittiv 1) Ir-rikors huwa miċħud.
2) Green Power Technologies, SL hija kkundannata tbati l-ispejjeż tagħha kif ukoll dawk sostnuti mill-Kummissjoni Ewropea.
3) Ir-Renju ta’ Spanja għandu jbati l-ispejjeż tiegħu.
(1)
ĠU C 53, 15.2.2021.
Sentenza tal-Qorti Ġenerali tal-14 ta’ Diċembru 2022 – PKK vs Il-Kunsill (Kawża T-182/21) (1) (“Politika estera u ta’ sigurtà komuni – Miżuri restrittivi meħuda kontra l-PKK fil-kuntest tal-ġlieda kontra t-terroriżmu – Iffriżar ta’ fondi – Pożizzjoni Komuni 2001/931/PESK – Regolament (KE) Nru 2580/2001 – Applikabbiltà għas-sitwazzjonijiet ta’ kunflitt armat – Grupp terroristiku – Bażi fattwali tad-deċiżjonijiet ta’ ffriżar ta’ fondi – Deċiżjoni meħuda minn awtorità kompetenti – Awtorità ta’ Stat terz – Eżami mill-ġdid – Obbligu ta’ motivazzjoni – Proporzjonalità – Drittijiet tad-difiża – Dritt għal protezzjoni ġudizzjarja effettiva”) (2023/C 63/45) Lingwa tal-kawża: L-Ingliż Partijiet Rikorrent: Kurdistan Workers’ Party (PKK) (rappreżentanti: A. van Eik u T. Buruma, avukati)